MKATABA WA KUPANGISHA NYUMBA
MKATABA HUU umefanyika leo tarehe 1 mwezi wa Julai mwaka 2005.

KATI YA

MR. FRANCIS LUSINDE, DAVID LUSINDE wa S.L.P. ……………… Dar es Salaam (ambaye katika mkataba huu atajulikana kama “Mwenye nyumba”) kwa upande mmoja.

NA

NOLASCO HYELA wa S.L.P. ………………….. Dar es Salaam (ambaye katika mkataba huu atajulikana kama “Mpangaji”) kwa upande mwingine.

KWAKUWA

a) Mwenye nyumba anamiliki kihalali nyumba iliyoko katika Kiwanja Plot. Na. 45, Kitalu “O” MSHINDO Iringa.

b) Mpangaji yupo tayari kupanga nyumba yote iliyotajwa hapo juu.

HIVYO BASI NI USHUHUDA KWAMBA pande zote zimekubaliana kama ifuatavyo:-

Kwamba mkataba huu ni wa kipindi cha mwaka mmoja na nusu (1 ½ ) kuanzia tarehe 1 mwezi Julai 2005 na utamalizika 31 Desemba 2006.
Kwamba Mpangaji amekubali kugharamia gharama za matengenezo kwa kiasi cha shilingi (12,000,000) millioni kumi na mbili.

Kwamba gharama hizo zitalipwa kutokana na makato ya shilingi 65000 ambayo ni nusu ya kodi ya kipindi cha miezi sita katika kipindi cha mwaka mmoja na nusu kuanzia tarehe 1 Julai 2005 mpaka 31 Desemba 2006.  Baada ya hapo kodi itajadiliwa upya kutoka na mabadiliko ya gharama za upandaji wa maisha.   Mkataba huu utaandikwa upya.

Kwamba mpangaji amekubali na amelipa kodi ya pango ya miezi 6 ya mwanzo shilingi 780,000 ambapo kodi kwa mwezi ni shilingi 130,000/=.  Ambapo mpangaji amelipa nusu ya kodi shilingi 65000 kwa miezi 6 ya mwanzo.

a) Malipo haya yatafanyika kila mwanzo wa miezi sita, kinyume na hivyo ni kukiuka mkataba.

MPANGAJI ANAAHIDI NA KUJIFUNGA NA MWENYE NYUMBA kama ifuatavyo:-
a) Kukamilisha malipo ya kodi kama ilivyotajwa hapo juu.

b) Kulipa gharama za umeme, maji, huduma za maji machafu na gharama zingine ambazo zitatokana na matumizi yake.

c) Kuweka nyumba iliyopangwa na mazingira yake kwa ujumla katika hali ya usafi.

d) Kwamba bila ruhusa ya maandishi kutoka kwa mwenye  nyumba mpangaji haruhusiwi kufanya mabaadiliko yeyote katika mfumo wa ujenzi wa nyumba.  Hii inahusisha samani za nyumba, milango madirisha, mifumo ya maji, umeme, simu na kitu chochote kilichopo katika nyumba.

e) Kwamba, mpangaji haruhusiwi kufanya kitu chochote kinachoweza kuhatarisha usalama wa nyumba na wa majirani kama kuhifadhi ndani ya nyumba vitu kama sumu, baruti, madawa ya kulevya na petrol.

f) Kwamba, mpangaji haruhusiwi kutumia nyumba iliyopangwa kwa matumizi mengine isipokuwa kwa ajili ya matumizi ya makazi binafsi ya mpangaji na familia yake.

g) Kwamba, mpangaji haruhusiwi kufanya kitu chochote kinachoweza kusababisha  usumbufu na ukosefu wa amani kwa majirani zake kama vile kupiga kelele ovyo au kupiga honi za magari ovyo.

h) Mpangaji hatapangisha nyumba kwa mtu au watu wengine bila ruhusa/kibali cha maandishi kutoka kwa wenye nyumba.

i) Kwamba, baada ya kupewa taarifa mpangaji atakuwa akimruhusu mwenye nyumba au mwakilishi wake kuikagua na kuifanyia matengenezo/ukarabati kila inapobidi.

j) Mpangaji atawajibika kulipia marekebisho madogo madogo lakini yale makubwa yatafanywa na mwenye nyumba.

k) Kwamba, wakati wowote mpangaji atatakiwa kuzingatia sheria mbalimbali za Serikali za Mitaa, Manispaa au Jiji.
l) Kwamba, mpangaji atahakikisha anayaweka mazingira ya nyumba katika hali ya usafi wakati wowote.

MWENYENYUMBA  ANAAHIDI NA KUJIFUNGA KWA MPANGAJI kama ifuatavyo:-

a) Kulipa kodi na ushuru wa kiwanja kwa mamlaka zinazohusika kama inavyotakiwa isipokuwa gharama za matumizi ya maji, umeme, simu na kuzoa takataka zitakazolipwa na mpangaji.
b) Iwapo mpangaji atakuwa amelipa kodi kama alivyoahidi na hajavunja hata sherti moja la mkataba huu, basi mwenye nyumba hatambugudhi mpangaji na atamwachia aishi kwa amani.

DAIMA MKATABA HUU UNASHUHUDIA KWAMBA:-

a) Kipengele chochote cha mkataba huu chaweza kurekebishwa kwa makubaliano ya pande zote mbili.

b) Isipokuwa tu, Mkataba huu hauwezi kusitishwa na upande wowote baada ya kutoa taarifa ya miezi mitatu kwa upande mwingine ya kusudio la kufanya hivyo.

c) Kwamba mwenye nyumba atawajibika kufanya matengenezo yote ya lazima katika nyumba kwa uharibifu usiokuwa wa makusudi wa mifumo ya maji, umeme, mabafu na matenki ya maji machafu na kadhalika.  Mpangaji atawajibika kugharimia matengenezo ya nyumba kama uharibifu uliyotokea ni wa sababu za kizembe au za makusudi.
d) Mkataba huu utatafsiria kwa kuzingatia sheria za Jamhuri ya Muungano wa Tanzania.

KWA KUTHIBITISHA MAKUBALIANO HAYA SISI SOTE tunaweka saini zetu na kwa kushuhudiwa na mashahidi katika namna tarehe, mwezi na mwaka kama ifuatavyo:-


IMETIWA SAINI na FRANCIS LUSINDE, DAVID
LUSINDE ambaye ninamfahamu/aliyetambulishwa
Kwangu na ………………………………………………... 
 
__________________
ambaye ninamfahamu, mbele yangu leo hii tarehe

…………………, Mwezi ………………….. 2005.
Jina:

………………………………….

Sahihi:

…………………………………..

Anuani:

…………………………………..

Wadhifa:

………………………………….


IMETIWA SAINI na NOLASCO HYELA
ambaye ninamfahamu/aliyetambulishwa kwangu

na ……………………………………….………………...

__________________

ambaye ninamfahamu, mbele yangu leo hii tarehe

…………………, Mwezi ………………….. 2005.

Jina:

………………………………….

Sahihi:

…………………………………..

Anuani:

…………………………………..

Wadhifa:

………………………………….

IMETAYARISHWA NA:

ADILI ATTORNEYS ADVOCATES

P.O. BOX 75839

DAR ES SALAAM

